
Datum:    04.05.2009
Številka:  xxx/09
ZADEVA:
Prestopni rok in podaljševanje registracij za sezono 2009/2010

Spoštovani!

Obveščamo Vas, da prestopni rok (sprememba članstva, ki pomeni tudi spremembo dovoljenja igranja za drugi klub - registracije za ta klub) za sezono 2009/2010 traja od 15. do 30. junija 2009.

Vljudno Vas naprošamo, da v primeru prestopov iz ali v Vaš klub upoštevate določila Registracijskega pravilnika (od 25. člena RP dalje: postopek, obvezni dokumenti, plačilo takse 5 točk  = 27,00 EUR).

Hkrati Vas opozarjamo tudi na nekoliko spremenjen postopek podaljševanja registracij – zaželeno je skupinsko podaljševanje le-teh (22. člen RP), ki naj bi bilo izvedeno do 20. avgusta 2009. Naprošamo vse klube, da za igralce, ki bodo nastopali na tekmovanjih pod okriljem NTZS, izpolnijo obrazec »MOJ ŠPORT« zaradi kreiranja nove baze pod okriljem OKS (obrazec bo priložen).
Vse klube, ki imajo A ali B reprezentante v katerikoli reprezentanci (kadetski, mladinski ali članski kategoriji) oziroma katerih ekipa nastopa v najmočnejši državni ligi, je ureditev medsebojnih razmerij igralec – klub s pogodbo obvezna (61. člen). Navedeno pogodbo je tudi potrebno predložiti ob najavi prestopa oziroma podaljšanju registracije. 

Za sodelovanje se Vam vnaprej zahvaljujemo in Vas lepo pozdravljamo!

UPRAVA NTZS


   
